Kuktiškių herbas

Kuktiškių herbas – pagrindinis Kuktiškių miestelio ir Kuktiškių seniūnijos (Utenos rajono savivaldybė) heraldikos atributas.

 Aprašas 

Herbo auksiniame lauke raudonas kukutis su raudonai juodu kuodu, sparnais ir uodega. Snapas, akis ir kojos sidabriniai.

 Simbolika 

Nors miestelio vardas yra hidroniminės kilmės, tačiau tautosakoje Kuktiškės dažnai siejamos su paukščio vardu. Kukutis – žalvarninių būrio kukučių šeimos spalvingas atstovas ant galvos turintis vėduokle išsiskleidžiantį kuodą.Heraldika. Kuktiskes.lt (tikrinta 2022-08-22). Paukštis yra tarsi tarpininkas tarp žemės ir dangaus.

 Istorija 

2002 m. liepos 4 d. herbą dekretu Nr. 1346 patvirtino Lietuvos Respublikos Prezidentas. Herbo etalono autorius – dailininkė Vida Navikienė.

 Šaltiniai 

Herb
Kategorija:2002 m. patvirtinti Lietuvos gyvenviečių herbai
Kategorija:Utenos rajono savivaldybės gyvenviečių herbai
Kategorija:Lietuvos miestelių herbai